Alar Streimann

Alar Streimann (sündinud 26. veebruaril 1964 Rakveres) on Eesti diplomaat. 

Ta lõpetas 1989. aastal Tartu Ülikoolis inglise filoloogia eriala.pisi|Alar Streimann avamas Eesti aukonsulaati Hongkongis (2011)|alt=|vasakul

Alates 1991. aastast töötab ta Eesti välisministeeriumis. Aastatel 1996–1997 oli ta välismajanduspoliitika osakonna peadirektor, 1997–2003 Euroopa integratsiooni küsimuste asekantsler ja 1998–2003 Euroopa Liiduga liitumise delegatsiooni asejuht (pealäbirääkija). Aastatel 2003–2006 oli Alar Streimann Eesti alaline esindaja Euroopa Nõukogu juures. Aastatel 2007–2011 oli ta Eesti suursaadik Rootsis.

Aastatel 2011–2015 oli ta välisministeeriumi kantsler. 15. juunist 2015 kuni septembrini 2019 oli Alar Streimann Eesti suursaadik Prantsusmaal. 11. septembrist 2019 kuni septembrini 2023 oli ta Eesti suursaadik Saksamaal.Alar Streimanni CV Eesti Berliini suursaatkonna veebisaidil. 

Alates 2023. aasta septembrist on ta Tartu Ülikooli rahvusvaheliste suhete ja diplomaatia külalisprofessor.

Tunnustus
 2011 – Valgetähe III klassi teenetemärk
2015 – Auleegioni orden (rüütel)

Viited

Välislingid
Eesti avas aukonsulaadi Hongkongis

Kategooria:Eesti suursaadikud Prantsusmaal
Kategooria:Eesti suursaadikud Rootsis
Kategooria:Tartu Ülikooli filoloogiateaduskonna vilistlased
Kategooria:Sündinud 1964